అంబికా బెనర్జీ

అంబికా బెనర్జీ (28 ఆగస్టు 1928 – 25 ఏప్రిల్ 2013) భారతదేశానికి చెందిన రాజకీయ నాయకుడు. ఆయన ఐదుసార్లు పశ్చిమ బెంగాల్ శాసనసభకు ఎమ్మెల్యేగా ఎన్నికై, 2009లో జరిగిన లోక్‌సభ ఎన్నికలలో హౌరా లోక్‌సభ నియోజకవర్గం నుండి లోక్‌సభ సభ్యుడిగా ఎన్నికయ్యాడు.
 రాజకీయ జీవితం 
అంబికా బెనర్జీ భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి హౌరా సెంట్రల్ శాసనసభ నియోజకవర్గం నుండి 1982, 1987, 1991, 1996 ఎన్నికలలో కాంగ్రెస్ అభ్యర్థిగా గెలిచి ఆ తరువాత తృణమూల్ కాంగ్రెస్ పార్టీలో చేరి 2001 పశ్చిమ బెంగాల్ శాసనసభ ఎన్నికలలో తృణమూల్ కాంగ్రెస్ అభ్యర్థిగా పోటీ చేసి గెలిచి వరుసగా ఐదుసార్లు ఎమ్మెల్యేగా ఎన్నికయ్యాడు. 

అంబికా బెనర్జీ 2009 లోక్‌సభ ఎన్నికలలో హౌరా లోక్‌సభ నియోజకవర్గం నుండి తృణమూల్ కాంగ్రెస్ అభ్యర్థిగా పోటీ చేసి తన సమీప ప్రత్యర్థి సిపిఐ (ఎం) అభ్యర్థి స్వదేశ్ చక్రవర్తిపై 37,392 ఓట్ల మెజారిటీతో గెలిచి లోక్‌సభ సభ్యుడిగా ఎన్నికయ్యాడు.

మరణం
అంబికా బెనర్జీ ప్రోస్టేట్ గ్రంథి & మూత్రపిండాల సమస్యలతో  కోల్‌కతాలోని ఓ ప్రైవేట్ ఆసుపత్రిలో చికిత్స పొందుతూ 2013 ఏప్రిల్ 25న మరణించాడు. ఆయనకు భార్య, ఇద్దరు కుమార్తెలు ఉన్నారు.
మూలాలు 	   

వర్గం:1928 జననాలు
వర్గం:2013 మరణాలు
వర్గం:15వ లోక్‌సభ సభ్యులు
వర్గం:పశ్చిమ బెంగాల్ వ్యక్తులు
వర్గం:పశ్చిమ బెంగాల్ శాసనసభ సభ్యులు
వర్గం:పశ్చిమ బెంగాల్ రాజకీయ నాయకులు
వర్గం:పశ్చిమ బెంగాల్ నుండి ఎన్నికైన లోక్‌సభ సభ్యులు